Gabriel Bacquier

Gabriel Bacquier (Béziers, Frantzia, 1924eko maiatzaren 17a - Lestre, Frantzia, 2020ko maiatzaren 13a) frantses baritonoa izan zen.

Parisko Kontserbatorioan egin zituen musika ikasketak, eta kantu, opera eta opera komikoa ataletan saria lortuz graduatu zen. José Beckmansen konpainian eta Bruselan kantatu ostean, Pucciniren Madama Butterfly obrarekin debutatu zuen Parisko operan, baina 1960an Mozarten Don Giovanni obrako pertsonaia nagusiaren rola kantatu izanak egin zuen ospetsu. Gero munduko antzoki nagusietan kantatu zuen. Hona Bacquierrek interpretatu zituen paperetako batzuk: Scarpiarena Pucciniren Toscan; Almaviva kondearena Mozarten Figaroren ezteiak obran; eta Verdiren Falstaff eta Debussyren Pelléas eta Mélisande obretako protagonista nagusien paperak.

 Erreferentziak 

 Kanpo estekak 

Kategoria:Frantziako abeslariak
Kategoria:Opera abeslariak
Kategoria:Baritonoak
Kategoria:Ohorezko Legioko zaldunak